Independence Day: Resurgence

Independence Day: Resurgence er et amerikansk sci-fi-actioneventyr fra 2016. Filmen er regissert av Roland Emmerich og skrevet av James A. Woods og Nicolas Wright. Jeff Goldblum, Bill Pullman, Judd Hirsch, Vivica A. Fox og Brent Spiner gjentar rollene sine fra den første filmen, mens Liam Hemsworth, Jessie Usher, Maika Monroe, Sela Ward, Charlotte Gainsbourg, Joey King og William Fichtner spiller nye roller.

Filmen er en oppfølger til Independence Day (1996).

Handling 
20 år etter hendelsene i den første filmen, har det internasjonale samfunnet kommet seg og bygger nå opp et forsvar med teknologi tatt fra det som er igjen av romvesenstyrkene. Imidlertid viser det seg at romvesenene klarte å sende et nødsignal før de ble endelig slått eller gjemte seg forskjellige steder på jorden. Andre romvesenene dypt ute i rommet mottar signalet og truer menneskeheten nok en gang med en enda større og kraftigere flåte.

Medvirkende 
 Jeff Goldblum som David Levinson, Direktøren av ESD
 Bill Pullman som Thomas J. Whitmore, USAs tidligere president
 Liam Hemsworth som Jake Morrison
 Jessie Usher som Dylan Dubrow-Hiller
 Maika Monroe som Patricia Whitmore
 Sela Ward som Lanford, USAs nåværende president
 Judd Hirsch som Julius Levinson
 Angelababy som Rain
 Joey King som Sam
 Vivica A. Fox som Jasmine Dubrow-Hiller
 Brent Spiner som Dr. Brakish Okun
 Charlotte Gainsbourg som Dr. Catherine Marceaux
 William Fichtner som General Adams
 DeObia Oparei som Dikembe
 Gbenga Akinnagbe som Agent Travis
 Patrick St. Esprit som Tanner, USAs forsvarsminister
 Chin Han som lederen av den kinesiske romflåten
 Travis Tope som Charlie
 Samantha Logan som Anissa
 Mckenna Grace som Daisy
 Karl Stefanovic som en australsk TV reporter (seg selv)

Produksjon 
Muligheten for en etterfølger til Independence Day var lenge diskutert, og filmens produsent og manusforfatter, Dean Devlin, uttalte en gang at verdens reaksjon på angrepene 11. september 2001 påvirket han sterkt til å vurdere en oppfølger til filmen. Devlin  begynte å skrive rammene til et manus sammen med Emmerich, men i mai 2004 sa Emmerich at han og Devlin hadde forsøkt å finne ut en måte å fortsette historien på, men at de ikke hadde klart dette og de kansellerte ideen. I oktober 2009 sa Emmerich at han nok en gang hadde planer for en oppfølger,  og siden vurdert muligheten for å lage to oppfølgere. 24. juni 2011 bekreftet Devlin at han og Emmerich  hadde funnet en ide for oppfølgerne og at de begge ønsket at Will Smith skulle spille i filmene. I oktober ble derimot samtaler med Smith stoppet, da Fox nektet å betale en lønn på 50 millioner doller som Smith krevde for de to oppfølgerne. Emmerich lovte allikevell at filmene skulle lages fortløpende selv uten Smiths involvering. I juli 2012 bekreftet Devlin nok en gang at den første oppfølgeren fremdeles var under utvikling og at filmen utspiller seg i 2012, 16 år etter hendelsene i den første filmen.

I mars 2013 uttalte Emmerich at tittelene på de nye filmene skulle være ID Forever Part I og ID Forever Part II. Filmene skulle finne sted 20 år etter originalen, når forsterkninger til romvesenene ankommer jorden etter å ha mottatt et nødsignal. Bill Pullman har bekrefter sin deltakelse, mens Will Smith har ikke. De nye filmene skulle fokusere på den neste generasjonen av helter, inkludert stesønnen til Smiths rollefigurs i den første filmen. I mai 2013 nevner Emmerich og Dean Devlin at ormehull ville bli tatt i bruk i handlingen og at de ville at Jeff Goldblum skulle komme tilbake i sin rolle fra den originale filmen. I juni 2013 bekreftet Emmerich at Will Smith ikke vil returnere til oppfølgeren da han er for dyr. Smith sitt fravær i filmen forklares med at hans rollefigur, Steven Hiller, døde under testing av nye eksperimentelle fly basert på utenomjordisk teknologi. Senere i juni ble det offisielt bekreftet at både Goldblum og Pullman returner. 26. september 2013 ble det sagt at skuespilleren Michael B. Jordan ble vurdert til en rolle i filmen. 29. mai 2014 ble det annonsert at manuset til den første oppfølgeren skrevet av Emmerich skulle skrives om av Carter Blanchard. 26. november 2014 ble det bekreftet at Fox hadde gitt grønt lys til en singel film og at de var i samtaler med Emmerich om å regissere, mens casting skulle starte etter at Emmerich hadde samtykket. Den fulle tittelen på filmen,Independence Day: Resurgence, med offentliggjort 22. juni 2015.

Casting 
27. januar 2015 startet Fox castingen med å tilby hovedrollen til Liam Hemsworth. Charlotte Gainsbourg var i samtaler om å delta i  filmen i mars. Nykommeren Travis Tope var 25. mars klar til å spille rollen som Charile. 3. mars 2015 bekreftet regissøren Emmerich på Twitter at Vivica A. Fox kommer tilbake i rollen som Jasmine Dubrow. Samme dag ble Jessie Usher lagt til i rollelisten som karakteren som stesønnen til Smiths rollefigur. Jeff Goldblum og  Bill Pullman skulle også komme tilbake i sine originale rollefigurer fra den første filmen. Maika Monroe signerte seg på filmen 27. april. Sela Ward som skal spille USAs president ble bekreftet 4. mai.

Filming 
I november 2014 var produksjonen planlagt startet i mai 2015. Filmingen var planlagt startet 5. mai 2015 i Albuquerque, New Mexico. ifølge Twitter kontoene til King og Devlin startet filmingen 20. april 2015. Filmingen var ferdig 22. august 2015.

Utgivelse 
Filmen skulle originalt ha premiere 3. juli 2015. 12. november 2013 ble det annonsert at den første oppfølgeren var planlagt sluppet i juli 2016. 14. oktober 2014 endret Fox utgivelsesdatoen til 24. juni 2016.

Markedsføring 
Titan Comics annonserte en tegneserebok der handlingen vil bli satt mellom den første og andre filmen. 13. desember 2015 ble den første traileren frigitt fra 20th Century Fox.

Referanser

Eksterne lenker 
 

Filmer fra 2016
Actionfilmer fra USA
Eventyrfilmer fra USA
Science fiction-filmer fra USA
Engelskspråklige filmer
Filmer lagt til Månen
Filmer om utenomjordiske fenomener